**Hypergysylltiadau**

Mae’r swyddogaeth ‘**Hypergysylltiad/Hypergysylltiad’** ar y rhuban ‘**Mewnosod/Insert’**.

|  |  |
| --- | --- |
|  | Mae Hypergysylltiadau yn creu dolen gyflym i wybodaeth electronig, megis ffeil ar eich cyfrifiadur, cyfeiriad gwe neu hyd yn oed ran arall o’r ddogfen rydych chi’n ei defnyddio. Y cwbl yw hypergysylltiad yw dolen at gyfeiriad electronig. Mae clicio’r ddolen yn peri i’r cyfrifiadur ‘neidio’ at leoliad y wefan neu’r ffeil gysylltiedig. |

Mae ambell fath o destun penodol yn creu hypergysylltiadau yn awtomatig. Er enghraifft, os byddwch yn teipio cyfeiriad gwe neu gyfeiriad e-bost, bydd y cyfrifiadur yn eu hadnabod a throi’r testun yn hypergysylltiad yn syth. Mae modd gwybod bod hypergysylltiad wedi ei greu achos mae’r testun yn newid lliw ac yn cael ei danlinellu. Dyma’r hypergysylltiad i wefan Prifysgol De Cymru, [www.decymru.ac.uk](http://www.decymru.ac.uk)

# Creu Hypergysylltiad at Ffeil yn eich Cyfrifiadur

Mae dwy ffordd wahanol o greu hypergysylltiad.

* Gellir troi testun yn y ddogfen yn hypergysylltiad,

*neu*

* Gall y swyddogaeth ‘**Hypergysylltiad/Hyperlink’** greu hypergysylltiad a mewnosod enw’r hypergysylltiad i’r ddogfen yn y fan lle’r oedd y cyrchwr yn pwyntio pan gafodd yr hypergysylltiad ei greu.

## Creu Hypergysylltiad

|  |  |  |  |  |
| --- | --- | --- | --- | --- |
|  | 1. Dewiswch y tab ‘**Mewnosod/Insert’** a chliciwch yr icon ‘**Hypergysylltiad/Hyperlink’**. Bydd hyn yn agor y blwch dialog ‘**Mewnosod Hypergysylltiad/Insert Hyperlink’**. | | | |
| 1. Teipiwch eich testun yn y blwch ‘**Testun i’w Arddangos/Text to Display’**. Dyma’r testun fydd yn cael ei ddangos pan fydd yr hypergysylltiad yn cael ei gynnwys yn y ddogfen. | |  | | |
| 1. Chwiliwch am y ffeil y mae angen hypergysylltu iddi. Rhaid i’r ffeil fod yn y blwch ‘**Edrych yn/Look In**’. | | | |  |
|  | | | 1. Cliciwch i ddewis y ffeil 2. Cliciwch ‘**Iawn/OK’** | |
| Mae’r hypergysylltiad wedi ei greu. Cliciwch yr hypergysylltiad yn y ddogfen i agor y ffeil. | | | | |

I greu hypergysylltiad at destun sydd eisoes mewn dogfen, dewiswch y testun a chliciwch yr icon ‘**Hypergysyllu/Hyperlink’** ar y tab ‘**Mewnosod/Insert’**. Wedyn dilynwch y camau a nodir uchod.

## Golygu Hypergysylltiad

Mae Hypergysylltiadau yn cynnwys cyfeiriad cyfan y ffeil neu wefan. Gall hyn fod yn hir iawn weithiau, a chynnwys cyfuniad o destun, rhifau ac ôl-slaesau. Gall fod yn anodd iawn gwneud unrhyw synnwyr o’r testun yn yr hypergysylltiad.

Gellir golygu hypergysylltiad i greu testun sy’n ystyrlon i’r defnyddiwr.

|  |  |
| --- | --- |
| 1. Cliciwch yr hypergysylltiad gydag ochr dde’r llygoden i gyrraedd y gwymplen cyd-destun – dewiswch ‘**Golygu Hypergysylltiad/Edit Hyperlink’**. |  |
|  | 1. Bydd y bwlch dialog ‘**Golygu Hypergysylltiad/**   **Edit Hyperlink**’ yn agor.   1. Teipiwch y testun yn y blwch ‘**Testun i’w arddangos/ Text to display**’. |

Yn yr enghraifft hon mae’r hypergysylltiad at wefan Prifysgol De Cymru wedi newid o [www.universityofsouthwales.ac.uk](http://www.universityofsouthwales.ac.uk) i [Uni of South Wales website](file:///C:\Users\c.dafis\Downloads\www.southwales.ac.uk)